**РЕПУБЛИКА СРБИЈА**

**АУТОНОМНА ПОКРАЈИНА ВОЈВОДИНА**

**ГРАД НОВИ САД**

**Градска управа за комуналне послове**

**Комисија за стручну оцену програма који**

**подстичу рад добровољних ватрогасних друштава**

**и савеза на територији Града Новог Сада**

**Број: III-352-1/2020-29-1**

**Дана: 5. фебруара 2020. године**

**НОВИ САД**

На основу члана 9. став 1. Уредбе о средствима за подстицање програма или недостајућег дела средстава за финансирање програма од јавног интереса која реализују удружења („Службени гласник РС“, број 16/18) и тачке 2. Решења о образовању и именовању Комисије за стручну оцену програма који подстичу рад добровољних ватрогасних друштава и савеза на територији Града Новог Сада („Службени лист Града Новог Сада“, број 1/20), Комисија за стручну оцену програма који подстичу рад добровољних ватрогасних друштава и савеза на територији Града Новог Сада (у даљем тексту: Комисија), након разматрања и стручне оцене приспелих пријава на Јавни конкурс за финансирање програма који подстичу рад добровољних ватрогасних друштава и савеза на територији Града Новог Сада у 2020. години (у даљем тексту: Јавни конкурс) који је објављен 16. јануара 2020. године, а завршен 31. јануара 2020. године, утврдила је

**ЛИСТУ ВРЕДНОВАЊА И РАНГИРАЊА ПРИЈАВЉЕНИХ ПРОГРАМА ПОДНЕТИХ НА ЈАВНИ КОНКУРС ЗА ФИНАНСИРАЊЕ ПРОГРАМА КОЈИ ПОДСТИЧУ РАД ДОБОРОВОЉНИХ ВАТРОГАСНИХ ДРУШТАВА И САВЕЗА НА ТЕРИТОРИЈИ**

**ГРАДА НОВОГ САДА У 2020. ГОДИНИ**

1. **ЛИСТА ВРЕДНОВАНИХ И РАНГИРАНИХ ПРИЈАВЉЕНИХ ПРОГРАМА**

1.1.ПРОГРАМ ЗА КОЈИ СЕ ПРЕДЛАЖЕ ФИНАНСИРАЊЕ ИЗ БУЏЕТА ГРАДА НОВОГ САДА

|  |  |  |  |  |
| --- | --- | --- | --- | --- |
| Редни број | Подносилац пријаве-програма | Назив програма | Предлог износа за финансирање | Број бодова |
| 1. | Ватрогасни савез Града  Новог Сада | Годишњи програм Ватрогасног савеза града Новог Сада за спровођење заштите од пожара и спасавања људи и имовине који су од интереса за Град Нови Сад | 9.499.051,00 | 30 |

1.2. ПРОГРАМ КОЈИ НЕМА ДОВОЉАН БРОЈ БОДОВА

|  |  |  |  |
| --- | --- | --- | --- |
| Редни број | Подносилац пријаве-програма | Назив програма | Напомена |
| 1. | Добровољно ватрогасно друштво Петроварадин | Ватрогасни изазов Петроварадин „ВИП 2020“ | 17 бодова |

1. **ПРОГРАМ КОЈИ НЕ ИСПУЊАВА УСЛОВЕ ЗА БОДОВАЊЕ**

|  |  |  |  |
| --- | --- | --- | --- |
| Редни број | Подносилац пријаве-програма | Назив програма | Напомена |
| 1. | Добровољно ватрогасно друштво „Клиса“ Нови Сад | Ватру гаси себе спаси – не играј се са ватром !!! | Непотпун и нетачни подаци |

**3**.Учесници на Јавном конкурсу имају право увида у поднете пријаве и приложену документацију у року од три радна дана од дана објављивања листе вредновања и рангирања пријављених програма.

Учесници на Јавном конкурсу имају право приговора на листу вредновања и рангирања пријављених програма у року од осам дана од дана објављивања.

Одлуку о приговору доноси Комисија у року од осам дана од дана истека рока за подношење приговора.

Градско веће Града Новог Сада доноси одлуку о избору програма, на основу Нацрта одлуке о избору програма који подстичу рад добровољних ватрогасних друштава и савеза на територији Града Новог Сада, који ће се финансирати из буџета Града Новог Сада у 2020. години, а који припрема Комисија.

Комисија за стручну оцену програма који подстичу рад добровољних ватрогасних друштава и савеза на територији Града Новог Сада